Samsung Galaxy S24-serien får bedre skærme

Samsung Galaxy S24-serien står til at få bedre skærme, med markant højere lysstyrke end tidligere.

Ifølge et nyt rygte, skruer Samsung markant op for lystyrken i skærmene på Galaxy S24-modellerne. Lysstyrken formodes nemlig at blive hævet fra 1.750 nits til hele 2.500 nits maksimalt. Dette vil gøre displayet til et af de mest lysstærke på markedet – også højere end de 2.000 nits i Apples iPhone 15-serie og Google Pixel 8 Pro med 2.400 nits. Dermed er Samsung lige i hælene på Xiaomi 13T Pro med en max. lysstyrke på 2.600 nits.

Udover den højere lysstyrke, får Galaxy S24 og S24+ desuden et LTPO-panel, der tidligere var forbeholdt Ultra-modellen. Dermed kan skærmens opdateringsfrekvens justeres dynamisk fra 1Hz-120Hz, hvilket burde gavne batteritiden.

Læs også: Samsung Galaxy S24-serien lækket på billeder

Titanium til alle modeller

Tidligere på måneden kom det også frem, at Samsung angiveligt vil udstyre de tre modeller i Galaxy S24-serien med en ramme i titanium. Et rygte før det hævdede dog, at det er kun er Ultra-modellen der får en ramme i titanium. Derfor skal rygterne nok tages med et gran salt.

https://twitter.com/Tech_Reve/status/1709906722146718034

Præsenteres muligvis i januar 2024

Det er endnu uvist hvornår Samsung vil præsentere Galaxy S24-modellerne, men følger de tidligere lanceringen, sker det i januar eller februar måned. De seneste rygter spår på en introduktion i januar måned.

Læs også: Sony introducerer PlayStation 5 Slim

Samsung Galaxy S24-serien får bedre skærme