Samsung Galaxy AI kan komme til at koste penge

Med lanceringen af Galaxy S24-serien, blev det lagt stor vægt på kunstig intelligens, herunder Galaxy AI, som kan hjælpe med en masse ting, som bla. real time oversættelse og billedredigering.

Men i fremtiden kan det komme til at koste penge. På Samsungs hjemmeside står der nemlig med småt: “Galaxy AI features will be provided for free until the end of 2025 on supported Samsung Galaxy devices. Different terms may apply for AI features provided by third parties.”

Præcis hvor meget og hvordan man skal betale for AI funktionerne fra 2026, er endnu uvist. Det bliver dog sandsynligvis en eller anden form for abonnement. Det er også uklart hvorvidt alle Samsung Galaxy AI-funktionerne bliver låst bag en betalingsmur. Nogle af funktionerne afvikles nemlig lokalt på enheden, mens andre afvikles i skyen via. servere. Forhåbentligt bliver vi klogere på dette i nærmeste fremtid.

Lander også på ældre modeller

Lige nu er Galaxy AI kun tilgængelig på Galaxy S24-serien. Senere hen kommer det dog også til S23-serien, Z Fold 5, Z Flip 5, samt Galaxy Tab S9-serien via. en opdatering.

Læs også: Samsung går all-in på AI med ny S24 serie

Samsung Galaxy AI kan komme til at koste penge