Læk: Samsung Galaxy S24-serien præsenteres i januar

Samsung Galaxy S24-serien ser ud til at blive præsenteret inden længe, da datoen og nye billeder af telefonerne er sluppet ud.

Et læk på X (tidligere kendt som Twitter) af Evan Blass, har nemlig givet os hvad der ligner en nedtælling, til det næste Galaxy Unpacked-event. Opslaget er dog senere hen blevet taget ned, men du kan se den korte video herunder:

Præsenteres den 18. januar

Datoen antyder at telefonerne vil blive introduceret den 18. januar, hvor Samsung også ventes at lægge stor vægt på kunstig intelligens, med Galaxy AI.

Blass har også afsløret hvad der ligner en officiel grafik, med specifikationer for de tre telefoner.

Specifikationer

Lineup’en inkluderer Galaxy S24 med en 6,2-tommer skærm, S24 Plus med en 6,7-tommers skærm og S24 Ultra med en stor 6,8-tommers skærm. På billedet står der at telefonerne vil blive drevet af en Snapdragon 8 Gen 3 chip, men i Europa snakkes der dog om at vi får Samsungs egen Exynos 2400-chip. Se billedet herunder:

Hvad angår kameraegenskaber, får S24 Ultra en 200 MP primær sensor, ligesom dens forgænger, mens S24 og S24 Plus har et 50 MP kamera. Galaxy S24 Ultra ventes at få op til 10x optisk zoom, mens de to andre modeller må nøjes med 3x zoom.

De lækkede specifikationer angiver desuden batterikapaciteterne, hvor S24 rygtes at have et batteri på 4.000 mAh, mens S24 Plus har en kapacitet på 4.900 mAh og Ultra-modellen har et på 5.000 mAh.

Sidst men ikke mindst får S24 Ultra en ramme i titanium, mens S24 og S24 Plus får “Armor Aluminium 2.0”

Galaxy S24

Galaxy S24+

Galaxy S24 Ultra

Læs også: Viaplay igen ramt af prisstigning

Læk: Samsung Galaxy S24-serien præsenteres i januar